ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(94) 342 τελικό 
Βρυξέλλες, 07.09.1994 
ΕΚΘΕΣΗ ΤΗΣ ΕΙΙΙΤΡΟΙΙΗΣ 
όσον αφορά τις διαπραγματεύσεις 
για την πρόσβαση στις αγορές τρίτων χωρών 
στους τομείς που καλύπτει 
η οδηγία 93/38/ΕΟΚ 
(η οδηγία για τις επιχειρήσεις κοινής ωφέλειας) 
ΕΙΣΑΓίΗΗ 
Η παρούσα έκθεση περιγράφει την πρόοδο που έχει επιτευχθεί στις πολυμερείς ή διμερείς 
διαπραγματεύσεις όσον αφορά την πρόσβαση των κοινοτικών επιχειρήσεων στις αγορές 
τρίτων χωρών στους τομείς που καλύπτει η οδηγία 93/38/ΕΟΚ της 14ης Ιουνίου 1993, 
σχετικά με τις διαδικασίες σύναψης συμβάσεων στους τομείς του ύδατος, της ενέργειας, των 
μεταφορών και των τηλεπικοινωνιών ("η οδηγία για τις επιχειρήσεις κοινής ωφελείας")1. Η 
παρούσα έκθεση υποβάλλεται σύμφωνα με το άρθρο 36, παράγραφος 6 της εν λόγω οδηγίας. 
Στις 3 Μαρτίου 1993, η Επιτροπή υπέβαλε την πρώτη έκθεση2 για την επιτευχθείσα πρόοδο 
στις διαπραγματεύσεις για τους τομείς που καλύπτονται από την οδηγία 90/531/ΕΟΚ της 
17ης Σεπτεμβρίου 19903. Εντομεταξύ, η εν λόγω οδηγία αντικαταστάθηκε από την οδηγία 
93/38/ΕΟΚ της 14ης Ιουνίου 1993 η οποία αφορά τις συμβάσεις προμηθειών και έργων 
καθώς και τις συμβάσεις παροχής υπηρεσιών. ». 
Στην παρούσα έκθεση περιγράφεται η επιτευχθείσα πρόοδος κατά το διάστημα που παρήλθε 
από την πρώτη έκθεση. Κατ'αρχάς, παρουσιάζει, και εφόσον είναι απαραίτητο ενημερώνει, 
τα πληροφοριακά στοιχεία για τις συμφωνίες που η Κοινότητα έχει ήδη συνάψει με τρίτες 
χώρες και οι οποίες αφορούν τις συμβάσεις στους καλυπτόμενους από την οδηγία τομείς. 
Εξάλλου, στην εν λόγω έκθεση περιγράφονται τα αποτελέσματα της συμφωνίας της GATT 
για τις δημόσιες συμβάσεις η οποία υπογράφηκε - απομένει να επικυρωθεί - στο Μαρακές 
στις 15 Απριλίου 1994. Η έκθεση παρέχει επίσης πληροφοριακά στοιχεία για άλλες διμερείς 
διαπραγματεύσεις που η Επιτροπή διεξάγει με τρίτες χώρες στους ίδιους τομείς. 
ΈΕ αριθ. L 199 της 9ης Αυγούστου 1993, σ. 84 
2COM (93) 80 τελικό της 3ης Μαρτίου 1993 
ΈΕ αριθ. L 297 της 29ης Οκτωβρίου 1990, σ.1 
Ι. ΟΑΟΚΑΗΡΩΘΕΙΣΕΣ ΔΙΑΠΡΑΓΜΑΤΕΥΣΕΙΣ 
Τέθηκαν ε ισχύ οι συμφωνίες μεταξύ της Κοινότητας και των χωρών ΕΖΕΣ καθώς και 
ορισμένων χωρών της Ανατολικής Ευρώπης. Οι εν λόγω συμφωνίες αφορούν τους τομείς 
που καλύπτει η οδηγία. Στο Μαρακές υπογράφηκε μία λεπτομερής συμφωνία GATT για τις 
δημόσιες συμβάσεις η οποία αναμένεται να τεθεί σε ισχύ την 1η Ιανουαρίου 1996. Έχουν ήδη 
αρχίσει οι διαδικασίες τυπικής επικύρωσης εκ μέρους του Συμβουλίου. 
1. Χώρες ΕΖΕΣ 
Η συμφωνία για τον Ευρωπαϊκό Οικονομικό Χώρο ("η συμφωνία ΕΟΧ") που 
υπογράφηκε στις 2 Μαΐου 1992 από την Κοινότητα, τα κράτη μέλη της και τις χώρες 
ΕΖΕΣ, ορίζει στο άρθρο 65 και στο παράρτημα XVI ότι οι διατάξεις της οδηγίας για 
τις επιχειρήσεις κοινής ωφελείας θα εφαρμοστούν στις χώρες ΕΖΕΣ. Η συμφωνία 
ΕΟΧ τέθηκε σε ισχύ στην 1η Ιανουαρίου 1994. Η Σουηδία, η Φινλανδία, η Ισλανδία 
και η Αυστρία προσφέρουν πλέον στις κοινοτικές επιχειρήσεις τη δυνατότητα 
πρόσβασης στις διαδικασίες ανάθεσης των συμβάσεων. Ωστόσο, για τη Νορβηγία, η 
πλήρης αμοιβαιότητα όσον αφορά την ελεύθερη πρόσβαση θα γίνει πραγματικότητα το 
αργότερο στη λήξη της περιόδου παρέκκλισης (31 Δεκεμβρίου 1994). 
2. Χώρες της Ανατολικής Ευρώπης · 
Οι ευρωπαϊκές συμφωνίες που υπογράφηκαν στις 16 Δεκεμβρίου 1991 από την 
Κοινότητα, τα κράτη μέλη της και την Ουγγαρία και Πολωνία τέθηκαν σε ισχύ την 1η 
Φεβρουαρίου 1994. Οι επιχειρήσεις των εν λόγω χωρών έχουν πλήρη πρόσβαση στις 
διαδικασίες ανάθεσης συμβάσεων στην Κοινότητα και με όρους εξίσου ευνοϊκούς με 
αυτούς που ισχύουν για τις κοινοτικές εταιρείες. Επιπλέον, εθνική μεταχείριση 
επιφυλάσσεται σε σε ορισμένες μορφές κοινοτικών επιχειρήσεων που ιδρύονται στις 
προαναφερθείσες χώρες. Μετά τη λήξη της δεκαετούς μεταβατικής περιόδου, εθνική 
μεταχείριση θα επιφυλάσσεται σε όλες τις κοινοτικές επιχειρήσεις και θα παρέχεται, 
σε αμοιβαία βάση, πλήρης πρόσβαση στις διαδικασίες ανάθεσης των συμβάσεων. 
Οι σχέσεις μεταξύ της Κοινότητας και της Τσεχίας, της Βουλγαρίας, της Ρουμανίας 
και της Σλοβακίας εξακολουθούν να διέπονται από τις ενδιάμεσες συμ(ρωνίες με τις 
χώρες αυτές, και αυτό μέχρι να επικυρωθούν και να τεθούν σε ισχύ επιμέρους 
ευρωπαϊκές συμφωνίες με παρόμοιες διατάξεις για τις δημόσιες συμβάσεις. 
Αναμένεται ότι κατά το προσεχές έτος θα αρχίσουν διαπραγματεύσεις για τη σύναψη 
ευρωπαϊκών συμφωνιών με τη Σλοβενία και τις χώρες της Βαλτικής. 
3. Συμφωνία GATT για τις δημόσιες συμβάσεις 
Πλαίσιο 
Σύμφωνα με το άρθρο IX: 6(β) της συμφωνίας GATT σχετικά με τις δημόσιες 
συμβάσεις (ΣΔΣ) έχουν αρχίσει διαπραγματεύσεις με σκοπό, αφενός, τη διεύρυνση 
της ώστε να καλύπτει τους αναθέτοντες φορείς σε περιφερειακό επίπεδο και τους 
φορείς που δραστηριοποιούνται στους τομείς της κοινής ωφέλειας και, αφετέρου, την 
επέκταση της ώστε να καλύπτει τις συμβάσεις δημοσίων έργων και παροχής άλλων 
υπηρεσιών. Οι σχετικές διαπραγματεύσεις διεξήχθησαν παράλληλα με τις 
διαπραγματεύσεις για το Γύρο της Ουρουγουάης και ολοκληρώθηκαν στις 15 
Δεκεμβρίου 1993 στη Γενεύη. Η νέα προς επικύρωση ΣΔΣ υπογράφηκε στις 15 
Απριλίου 1994 στην υπουργική διάσκεψη του Μαρακές από την Κοινότητα και τα 
κράτη μέλη της, τις ΗΠΑ, την Ιαπωνία, τον Καναδά, τις χώρες ΕΖΕΣ, την Κορέα και 
το Ισραήλ. 
Διμερής συμφωνία με τις ΗΠΑ (Μάιος 1993) 
Καθοριστικό ρόλο για την επιτυχή ολοκλήρωση των διαπραγματεύσεων σχετικά με 
την ΣΔΣ στο πλαίσιο της GATT, διαδραμάτισε η σύναψη διμερούς συμφωνίας, υπό 
μορφή μνημονίου συνεργασίας για τις κρατικές προμήθειες, μεταξύ της ΕΚ και των 
ΗΠΑ τον Μάϊο του 1993. Με την εν λόγω διμερή συμφωνία, άρθηκαν τα σχετικά 
εμπόδια και δόθηκε στις κοινοτικές εταιρείες η δυνατότητα υποβολής προσφορών για 
συμβάσεις που αναθέτουν οι υπηρεσίες της κεντρικής κυβέρνησης των ΠΙ ΙΑ. Στον 
τομέα του ηλεκτρισμού, άρθηκαν για τις κοινοτικές επιχειρήσεις οι περιορισμοί "Buy 
America", που εφαρμόζονται εταιρείες παροχής ηλεκτρικής ενέργειας που λειτουργούν 
σε ομοσπονδιακό επίπεδο. Αντίστοιχα, με απόφαση της Κοινότητας, οι αμερικανοί 
προμηθευτές ηλεκτρικής ενέργειας εντάσσονται στο πεδίο εφαρμογής της οδηγίας για 
τις επιχειρήσεις κοινής ωφελείας στον τομέα του ηλεκτρισμού. Επίσης, οι ΗΠΑ 
δεσμεύτηκαν να κινήσουν διαδικασίες σε εσωτερικό επίπεδο ώστε να καλυφθούν και 
οι αναθέτοντες φορείς σε περιφερειακό επίπεδο, συμπεριλαμβανομένων των 
επιχειρήσεων κοινής ωφελείας, και να εξαλειφθούν οι διατάξεις "Buy America" στην 
ΣΔΣ της GATT. Η ισχύς του διμερούς μνημονίου συνεργασίας θα λήξει με τη θέση σε 
ισχύ της νέας ΣΔΣ η οποία θα ενσωματώνει τις διατάξεις του εν λόγω μνημονίου. 
Ωστόσο, όσον αφορά την πρόσβαση στις προμήθειες στον τομέα των 
τηλεπικοινωνιών, δεν επιτεύχθηκε συμφωνία κατά τις διαπραγματεύσεις του Μαΐου 
1993 αλλά ούτε και σε μεταγενέστερο στάδιο. Αυτό οδήγησε τις Ηνωμένες Πολιτείες 
στην επιβολή κυρώσεων κατά των κοινοτικών εταιρειών που συμμετέχουν σε 
ορισμένες προσκλήσεις υποβολής προσφορών, ιδίως <πις κάτω του ορίου, όπου 
αναθέτων φορέας είναι η ομοσπονδιακή κυβέρνηση, συμπεριλαμβανομένων το)ν κάτω 
του ορίου συμβάσεων που αναθέτουν οι 6 ομοσπονδιακής ιδιοκτησίας εταιρείες 
παροχής ηλεκτρικής ενέργειας. Η Κοινότητα αντέδρασε κατά τρόπο προσεκτικό και 
συγκρατημένο, επιβάλλοντας αντίποινα κατά των αμερικανών προσφερόντων. 
Η διευρυμένη συμφωνία για τις δημόσιες συμβάσεις στο πλαίσιο της GATT 
Στις 15 Δεκεμβρίου 1993, τα μέρη κατέληξαν σε συμφωνία για μία διευρυμένη ΣΔΣ 
που θα αρχίζει να εφαρμόζεται από την 1η Ιανουαρίου 1996. Όσον αφορά τις 
Ηνωμένες Πολιτείες, μετά από παρατεταμένες διμερείς διαπραγματεύσεις επιτεύχθηκε 
συμφωνία κατά την υπουργική διάσκεψη του Μαρακές της 15ης Απριλίου, η οποία 
καλύπτει τις περιφερειακές και δημόσιες επιχειρήσεις κοινής ωφελείας. Την περίοδο 
αυτή προωθούνται οι διαδικασίες τυπικής έγκρισης (COM (94) 251) της εν λόγω 
συμφωνίας. Λεπτομέρειες παρατίθενται παρακάτω. 
Η νέα ΣΔΣ ενισχύει και βελτιώνει τον υφιστάμενο κώδικα ενώ παράλληλα επεκτείνει 
σημαντικά το πεδίο εφαρμογής. Επίσης, η Κορέα προστέθηκε στα υφιστάμενα μέρη 
της συμφωνίας δεδομένου ότι υπέγραψε τη νέα ΣΔΣ. Πάντως, το Χόνγκ Κόνγκ και η 
Σιγκαπούρη, που συμμετείχαν σ^η ΣΔΣ το 1979, δεν υπέγραψαν τη νέα ΣΔΣ στο 
Μαρακές. Το Χόνγκ Κόνγκ εξήγησε ότι η απόφαση του σχετιζόταν με αντιρρήσεις επί 
της αρχής σχετικά με τους όρους της συμφωνίας, με τους οποίους (λόγω σημαντικών 
αποκλίσεων όσον αφορά την κάλυψη μεταξύ μερών) δεν υπήρχε δυνατότητα 
πρόσβασης στις συμβάσεις βάσει της πλήρους εφαρμογής του καθεστώτος για το 
πλέον ευνοούμενο κράτος. Ωστόσο, το Χόνγκ Κόνγκ τόνισε ότι θα συνεχίσει να 
διατηρεί ανοικτές στον ανταγωνισμό τις συμβάσεις στους τομείς που καλύπτονται 
από την οδηγία για τις επιχειρήσεις κοινής ωφελείας. 
Όσον αφορά τις υπηρεσίες κοινής ωφελείας, ο στόχος της Κοινότητας κατά τις 
διαπραγματεύσεις ήταν η εξασφάλιση εγγυήσεων για συγκρίσιμη και πραγματική 
πρόσβαση στις αγορές δημοσίων συμβάσεων των χωρών - μερών της ΣΔΣ, κατά τρόπο 
που να συμβιβάζεται με την ακολουθούμενη στο πλαίσιο των οδηγιών προσέγγιση. Ο 
διαπραγματευτικός αυτός στόχος επιτεύχθηκε σε μεγάλο βαθμό. Από τη θέση σε ισχύ 
της συμφωνίας κατά το 1996, οι περισσότερες δημόσιες συμβάσεις που αναθέτουν τα 
μέρη θα υπόκεινται στους κανόνες και τις διαδικασίες της συμφωνίας και συνεπώς θα 
είναι ανοικτές, με τρόπο που δεν θα εισάγει διακρίσεις, στους κοινοτικούς 
προμηθευτές, αντισυμβαλλόμενους και φορείς παροχής υπηρεσιών. Όσον αφορά τις 
καλυπτόμενες συμβάσεις, η νέα ΣΔΣ επεκτείνει το πεδίο εφαρμογής των υφιστάμενων 
κανόνων, συμπεριλαμβάνοντας όχι μόνο τις συμβάσεις προμήθειας αγαθών αλλά για 
τις συμβάσεις έργων και παροχής υπηρεσιών. 
Μπορεί να θεωρηθεί ότι η ΣΔΣ αποτελείται από δύο διαφορετικά μέρη. Το πρώτο 
μέρος αφορά τους διαδικαστικούς κανόνες, ενώ το δεύτερο συνίσταται σε 
παραρτήματα όπου περιγράφονται λεπτομερώς οι καλυπτόμενοι φορείς για καθένα 
των συμμετεχόντων μερών. 
Οι κανόνες της ΣΔΣ 
Οι διαδικαστικοί κανόνες ακολουθούν στα περισσότερα σημεία το πρότυπο των 
κοινοτικών οδηγιών για τις δημόσιες συμβάσεις. Προσδιορίζουν τους όρους 
δημοσιότητας των συμβάσεων που προτίθενται να αναθέσουν οι αρμόδιοι φορείς, τα 
κριτήρια επιλογής, τους κανόνες για τις προσκλήσεις υποβολής προσφορών και την 
ανάθεση των συμβάσεων· καθορίζουν τις προδιαγραφές των αγαθών, έργων και 
υπηρεσιών κατά τρόπο που να εξασφαλίζει την πρόσβαση σε ευρύ φάσμα 
ενδιαφερομένων για υποβολή προσφοράς· προβλέπουν διαφανείς διαδικασίες για 
την επιλογή των υποψηφίων και την αξιολόγηση των προσφορών καθώς και 
αντικειμενικά και εκ των προτέρων γνωστά κριτήρια ανάθεσης των συμβάσεων 
τέλος, ορίζουν διαδικασίες προσφυγής που να παρέχουν τη δυνατότητα έγκαιρης 
αποκατάστασης της ζημίας σε προσφέροντες που θεωρούν ότι παραβιάστηκαν τα 
δικαιώματα τους. 
Τομείς που καλύπτει η ΣΔΣ 
Το δεύτερο μέρος της συμφωνίας αποτελείται από ειδικά παραρτήματα στα οποία 
απαριθμούνται οι κεντρικές και οι περιφερειακές κυβερνήσεις καθώς και άλλοι 
δημόσιοι οργανισμοί και επιχειρήσεις κοινής ωφελείας που οφείλουν να αναθέτουν 
τις συμβάσεις τους σύμφωνα με τους κανόνες της συμφωνίας. Υπάρχουν λεπτομερή 
παραρτήματα για τις ΗΠΑ, τον Καναδά, την Ιαπωνία, την Ελβετία, την Αυστρία, την 
Φινλανδία, τη Σουηδία και τη Νορβηγία, καθώς και για την Κοινότητα. Όσον αφορά 
τις κεντρικές κυβερνήσεις, η συμφωνία μεταξύ όλων των μερών έγινε με βάση το 
καθεστώς του πλέον ευνοούμενου κράτους. Σε επίπεδο περιφερειακών κυβερνήσεων, 
η συμφωνία έγινε σε βάση αμοιβαιότητας. 
Σε βάση αμοιβαιότητας και σε απόλυτη συμφωνία με τις διατάξεις του άρθρου 36, 
έγινε επίσης η συμφωνία στους τομείς*των υπηρεσιών κοινής ωφελείας. Αυτό 
σημαίνει ότι, οι ενδιαφερόμενοι από τρίτες χώρες που υποβάλλουν προσφορές στις 
οποίες υπερτερούν τα προϊόντα μη κοινοτικής προέλευσης, θα έχουν εγγυημένη 
πρόσβαση σε συμβάσεις που ανατίθενται στην Κοινότητα από επιχειρήσεις κοινής 
ωφελείας μόνον αν η χώρα προέλευσης τους προσφέρει πραγματική και συγκρίσιμη 
πρόσβαση στους κοινοτικούς προμηθευτές όσον αφορά παρεμφερείς συμβάσεις. Η 
κοινοτική προσέγγιση, που βασίζεται στην αμοιβαιότητα, αντικατοπτρίζεται στις 
παρεκκλίσεις από την αρχή του πλέον ευνοούμενου κράτους που περιέχεται στο 
παράρτημα III της προσφοράς της. Παρακάτω παρατίθεται λεπτομερής περιγραφή 
των δυνατοτήτων πρόσβασης που έχουν, οι κοινοτικοί προμηθευτές στις αγορές 
άλλων μερών της συμφωνίας. 
Η προσφορά της Κοινότητας 
Εκτός από τις χώρες ΕΖΕΣ, των οποίων οι τελικές προσφορές αντιστοιχούσαν με 
εκείνη της Κοινότητας, κανένα άλλο μέρος δεν ήταν σε θέση να ανταποκριθεί στα 
αιτήματα της Κοινότητας για πλήρη κάλυψη. Έτσι,η Κοινότητα περιέκοψε την 
προσφορά της ώστε να αντιστοιχεί στο βαθμό ανοίγματος των αγορών που 
προσέφεραν τα υπόλοιπα μέρη. 
Στην τελική της προσφορά, η Κοινότητα συμπεριέλαβε τους αναθέτοντες φορείς της 
στους τομείς του ηλεκτρισμού, του ύδατος, των αστικών συγκοινωνιών, των λιμένων 
και αερολιμένων. Ο τομέας των τηλεπικοινωνιών δεν συμπεριελήφθη στη ΣΔΣ, και η 
ΕΚ απέσυρε την προσφορά της για τις τηλεπικοινωνίες στα τελευταία στάδια των 
διαπραγματεύσεων, ελλείψει οποιασδήποτε αξιόπιστης αντιπροσφοράς εκ μέρους των 
περισσοτέρων άλλων μερών. Δεδομένου ότι τα υπόλοιπα μέρη δεν επιθυμούσαν την 
κάλυψη των ιδιωτικών επιχειρήσεων κοινής ωφελείας, ακόμη και σε περιπτώσεις που 
οι επιχειρήσεις αυτές λειτουργούσαν βάσει ειδικών ή αποκλειστικών δικαιωμάτων, με 
τη σειρά της η Κοινότητα συμπεριέλαβε, στην τελική της προσφορά, μόνο τις δημόσιες 
επιχειρήσεις κοινής ωφελείας. Πάντως, στην πράξη,, δεν υφίστανται διαφορά στον 
τρόπο με τον οποίο οι επιχειρήσεις κοινής ωφελείας πρέπει να αναθέτουν τις 
συμβάσεις στην ΕΕ βάσει της οδηγίας για τις επιχειρήσεις κοινής ωφελείας. 
Η προσφορά των ΗΠΑ 
Οι Ηνωμένες Πολιτείες και η Ευρωπαϊκή Κοινότητα διεξήγαγαν εντατικές 
διαπραγματεύσεις για την επέκταση του πεδίου που καλύπτει τη συμφωνία. Οι 
διαπραγματεύσεις αυτές έγιναν στο διάστημα που μεσολάβησε μεταξύ της σύναψης 
της ΣΔΣ στις 15 Δεκεμβρίου 1993 και της υπογραφής της στις 15 Απριλίου 1994 στο 
Μαρακές. Για την επίτευξη ισορροπημένης συμφωνίας, οι διαπραγματευτές 
προσέφυγαν στα συμπεράσματα μίας από κοινού ανατεθείσας μελέτης που εκπόνησε 
ανεξάρτητος σύμβουλος και αφορούσε τις ευκαιρίες πρόσβασης στις δημόσιες 
συμβάσεις που δημιουργούνται με τις αντίστοιχες προσφορές τους. Η προσφορά των 
ΗΠΑ στους καλυπτόμενους από την οδηγία τομείς, που προέκυψε από τις 
προαναφερθείσες διαπραγματεύσεις, περιλαμβάνει τρεις πτυχές: 
1. Οι ΗΠΑ θα διατηρήσουν ανοιχτή την αγορά τους στον τομέα του ηλεκτρισμού 
για τις συμβάσεις που αναθέτει η Tennessee Valley Authority και οι πέντε Power 
Marketing Administrations του Υπουργείου ενέργειας. Επί πλέον, η New York 
Power Authority θα διέπεται από τους κανόνες της ΣΔΣ. Επίσης, οι ΗΠΑ 
συμφώνησαν να μην εφαρμόζουν τις διατάξεις "Buy America" στις συμβάσεις 
που αναθέτουν 1 000 περίπου συνεταιρισμοί παραγωγοί ηλεκτρικής ενέργειας 
οι οποίοι χρηματοδοτούνται με δάνεια ή εγγυήσεις δανείων της Rural 
Electrification Administration (REA). Σήμερα, όλα τα υλικά και οι εξοπλισμοί 
που αγοράζονται με κεφάλαια της REA πρέπει να προέρχονται από την 
εγχώρια αγορά, ενώ έχουν προβλεφθεί εξαιρέσεις για ορισμένα είδη τα οποία 
δεν παράγονται σε αρκετά μεγάλη ποσότητα ή υψηλή ποιότητα στις ΗΠΑ. Το 
όριο που εφαρμόζεται στις επιχειρήσεις παροχής ηλεκτρικής ενέργειας για 
προμήθειες και υπηρεσίες στο πλαίσιο της ΣΔΣ ανέρχεται σε ισοδύναμο ΕΤΔ 
ύψους 250 000 δολαρίων. II Ευρωπαϊκή Κοινότητα θα εφαρμόσει όριο ύψους 
περίπου 400 000 ECU για παρεμφερείς προμήθειες, ποσό το οποίο ισοδυναμεί 
περίπου με 580 000 δολάρια. Η ΕΚ έχει δεσμευθεί να συνεχίσει, έναντι των 
ΗΠΑ, την μη εφαρμογή του άρθρου 36 της οδηγίας για τις επιχειρήσεις κοινής 
ωφελείας στον τομέα του ηλεκτρισμού. 
2. Επίσης οι ΗΠΑ προτείνουν, εν μέρει στο πλαίσιο της ΣΔΣ και εν μέρει 
διμερώς, να. εξασφαλίσουν πρόσβαση σε συμβάσεις που αφορούν την 
προμήθεια αγαθών, έργων και υπηρεσιών των μεγαλύτερων λιμένων τους. Η 
προσφορά αυτή περιλαμβάνει τη λιμενική αρχή της Νέας Υόρκης / Νέας 
Υερσέης και τις λιμενικές αρχές της Βαλτιμόρης και της Μασαχουσέτης. 
3. Όσον αφορά τους αερολιμένες, η προσφορά περιλαμβάνει τους τρεις 
μεγαλύτερους αερολιμένες της Νέας Υόρκης (La Guardia, Newark και JFK) και 
το Boston Logan Airport. Πρέπει να σημειωθεί ότι, λόγω της δομής των 
περ. ρερειακών κυβερνήσεων στις ΗΠΑ, το άνοιγμα των συμβάσεων στους 
τομείς της κοινής ωφελείας μπορεί να επιτευχθεί και μέσω της κάλυψης 
ορισμένων αναθετόντων φορέων στις πολιτείες ή τις πόλεις. Παραδείγματος 
χάρη, οι κοινοτικοί προμηθευτές θα έχουν πρόσβαση στις συμβάσεις που 
αναθέτει το αεροδρόμιο Chicago O'Hare καθώς και άλλοι αναθέτοντες φορείς 
τους οποίους κατέχουν και διαχερίζονται καλυπτόμενες από τη σύμβαση 
περιφερειακές αρχές. Πράγματι, μετά από οικειοθελή ανάληψη δέσμευσης εκ 
μέρους των περιφερειακών τους αρχών με την οποία δέχονται την κάλυψη τους 
από τη συμφωνία, οι ΗΠΑ περιέλαβαν στην προσφορά τους 39 ομόσπονδα 
κράτη (μεταξύ των οποίων τα πέντε μεγαλύτερα: Νέα Υόρκη, Καλιφόρνια, 
Ιλινόις, Φλόριντα και Τέξας) και ορισμένες από τις μεγαλύτερες πόλεις τους 
(μεταξύ των οποίων Σικάγο, Ντιτρόϊτ, Βοστόνη, Ντάλας) εντός ή εκτός 
πλαισίου της ΣΔΣ. Η ΕΚ δεν δεσμεύθηκε σχετικά με τις προμήθειες των 
αεροδρομίων της, δεδομένου ότι στον τομέα αυτό εξακολουθούν να 
παραμένουν ορισμένα εμπόδια. 
Επίσης, η Κοινότητα διεξήγαγε διαπραγματεύσεις με τις ΗΠΑ σχετικά με τις 
προμήθειες στον τομέα των τηλεπικοινωνιών. Στόχος των διαπραγματεύσεων αυτών 
ήταν να εξασφαλισθούν οι κατάλληλες εγγυήσεις όσον αφορά την πρόσβαση των 
κοινοτικών προμηθευτών. Στις διαπραγματεύσεις αυτές, η Κοινότητα έδωσε έμφαση 
στη σημασία της εφαρμογής ορισμένων κανόνων πειθαρχίας προκειμένου να 
εξασφαλισθεί η διαφάνεια και η ελεύθερη πρόσβαση τις συμβάσεις, ιδιαίτερα σε 
εκείνες που αναθέτουν ιδιωτικοί τηλεπικοινωνιακοί φορείς στις ΗΠΑ. Οι ΗΠΑ δεν 
ήταν σε θέση να αναλάβουν ισχυρές δεσμεύσεις στο θέμα αυτό. Πάντως, εξέφρασαν 
την πρόθεση τους να καταβάλλουν προσπάθειες ώστε στο μέλλον να επιτευχθεί 
συμφωνία στον τομέα αυτό με την ΕΚ. Δεν επιτεύχθηκε ουσιαστική πρόοδος σχετικά 
με την εξάλειψη ορισμένων απαιτήσεων που εισάγουν διακρίσεις κατά την ανάθεση 
των συμβάσεων και οι οποίες επιβάλλονται κατά την χορήγηση κεφαλαίων από την 
κεντρική κυβέρνηση στις πολιτείες και τους οργανισμούς τοπικής αυτοδιοίκησης σε 
τομείς όπως οι αστικές μεταφορές, οι αερολιμένες (παρά την κάλυψη, όπως 
προαναφέρθηκε, ορισμένων μεγάλων αερολιμένων) και η επεξεργασία των υδάτων. 
Συνεπώς, τα οφέλη της οδηγίας για τις • επιχειρήσεις κοινής ωφελείας δεν θα 
επεκταθούν στους αμερικανούς προμηθευτές που δραστηριοποιούνται στους τομείς 
αυτούς. 
Η καναδική προσφορά 
Ο Καναδάς δεν έχει ακόμη υποβάλλει συγκεκριμένη προσφορά στους καλυπτόμενους 
από την οδηγία τομείς. Πάντως, η καναδική πλευρά κατέστησε σαφές ότι η 
ομοσπονδιακή κυβέρνηση καταβάλλει προσπάθειες προκειμένου οι επιχειρήσεις 
κοινής ωφελείας που είτε κατέχονται είτε επηρεάζονται από περιφερειακές 
κυβερνήσεις να αναλάβουν οικειοθελείς δεσμεύσεις. Αποτέλεσμα της προσπάθειας 
αυτής θα είναι η υποβολή, εκ μέρους του Καναδά, ουσιαστικής προσφοράς εντός των 
18 μηνών που ακολουθούν την υπογραφή της ΣΔΣ. Η Κοινότητα και αρκετά άλλα 
μέρη ζήτησαν να συμπεριληφθούν οι επιχειρήσεις κοινής ωφελείας στον τομέα του 
ηλεκτρισμού, ιδιαίτερα η Quebec και Ontario Hydro, των αστικών μεταφορών, των 
λιμέων, των αερολιμένων και του ύδατος οι οποίες σε αρκετές περιπτώσεις 
λειτουργούν σε επίπεδο τοπικής αυτοδιοίκησης. Αν και ο Καναδάς θεωρεί ότι το 
άνοιγμα των συμβάσεων στις ΗΠΑ είναιτ'ανεπαρκές, παραμένει να διαπιστωθεί αν η 
χώρα αυτή θα προσφέρει, σε περισσότερο επιλεκτική βάση, τη δυνατότητα πρόσβασης 
σε άλλα μέρη της συμφωνίας. 
Η ιαπωνική προσφορά 
II ιαπωνική προσφορά περιλαμβάνει τους τομείς του ύδατος, των λιμένων και των 
αερολιμένων. Γενικά, η συλλογή, μεταφορά και διανομή πόσιμου ύδατος αποτελεί 
δραστηριότητα την οποία έχουν αναλάβει οι μεγαλύτεροι δήμοι της Ιαπωνίας, οι 
οποίοι συμπεριλαμβάνονται στην προσφορά. Οι ιαπωνικοί λιμένες και αερολιμένες 
διοικούνται από το υπουργείο μεταφορών ή από τις νομαρχίες. Οι προμήθειες τους 
καλύπτονται από τη συμφωνία βάσει των κατωτέρων ορίων της ΣΔΣ που 
εφαρμόζονται στους αναθέτοντες φορείς της κεντρικής κυβέρνησης ή των 
περιφερειακών διοικήσεων. 
Η ιαπωνική προσφορά περιλαμβάνει επίσης ορισμένους αναθέτοντες φορείς στον 
τομέα των μέσων μαζικής μεταφοράς. Πρόκειται για επτά εταιρείες σιδηροδρόμων οι 
οποίες προηγουμένως αποτελούσαν μέρος της ιαπωνικής εταιρείας σιδηροδρόμων 
(JR). Η εν λόγω προσφορά περιλαμβάνει επίσης μια κρατική εταιρεία μέσων μαζικής 
μεταφοράς (Teito Rapid Transit Authority) και ορισμένες επιχειρήσεις μέσων μαζικής 
μεταφοράς, ιδιοκτησίας των μεγαλύτερων δήμων της χώρας. Πάντως, σε 
υποσημείωση της ιαπωνικής προσφοράς αναφέρεται ότι δεν καλύπτονται οι 
συμβάσεις που αφορούν τη "λειτουργική: ασφάλεια". Οι ιάπωνες επίσημοι εξήγησαν 
ότι ο αποκλεισμός αυτός καλύπτει συμβάσεις σχετικά με, π.χ. τροχαίο υλικό, 
εξοπλισμό χάραξης και σήμανσης, σιδηροδρομικές γραμμές και μηχανές. Η 
Κοινότητα απορρίπτει κατηγορηματικά αυτή τη διασταλτική ερμηνεία που δίνει η 
Ιαπωνία στην εν λόγω επιφύλαξη και ζητεί την εφαρμογή της ΣΔΣ σε όλες αυτές τις 
συμβάσεις. Υπογράμμισε ότι η ασφάλεια του εξοπλισμού μπορεί να επιτευχθεί με την 
καθιέρωση των καταλλήλων προδιαγραφούν και μεθόδων ελέγχου. Όσον αφορά τις 
τηλεπικοινωνίες, η ιαπωνική προσφορά δε συμπεριλαμβάνει τις συμβάσεις που 
προκηρύσσει η ΝΤΤ για την προμήθεια τηλεπικοινωνιακού εξοπλισμού. Οι συμβάσεις 
αυτές αποτελούν το αντικείμενο διμερούς συμφωνίας μεταξύ ΗΠΑ και Ιαπωνίας και 
στην οποία, σύμφωνα με τις ιαπωνικές αρχές, μπορούν να έχουν πρόσβαση τα 
υπόλοιπα μέρη βάσει του καθεστώτος του πλέον ευνοούμενου κράτους. Οι κανόνες 
και και οι διαδικασίες αυτής της συμφωνίας δεν ευθυγραμμίζονται πλήρως με τις 
διαδικασίες της ΣΔΣ. Επιπλέον, η'εφαρμογή τους οδήγησε σε αποτελέσματα γενικώς 
απογοητευτικά για τους ξένους προμηθευτές. Επίσης, η Ιαπωνία δεν επιθυμεί την 
κάλυψη των επιχειρήσεων κοινής ωφελείας στον τομέα του ηλεκτρισμού για λόγους 
που αφορούν τη δομή της ιδιοκτησίας (το 95% του κλάδου ανήκει στον ιδιωτικό 
τομέα). Πάντως, η λειτουργία των εταιρειών παροχής ηλεκτρικής ενέργειας διέπεται 
από αυστηρές και πολυάριθμες νομοθετικές ρυθμίσεις που έχει επιβάλλει η ιαπωνική 
κυβέρνηση και οι πρακτικές τους όσον αφορά την ανάθεση των συμβάσεων δεν 
χαρακτηρίζονται κατά κανέναν τρόπο από διαφάνεια και ευκολία πρόσβασης για τους 
ξένους προμηθευτές. Συνεπώς, η Κοινότητα θα συνεχίζει να εφαρμόζει το άρθρο 36 
στις προσφορές που περιλαμβάνουν ιαπωνικά προϊόντα και αφορούν τους τομείς 
των μέσων μαζικής μεταφοράς, (συμπεριλαμβανομένων των σιδηροδρόμων), των 
τηλεπικοινωνιών και του ηλεκτρισμού. , 
Η κορεατική προσφορά 
Η κορεατική προσφορά καλύπτει τις προμήθειες των αναθετόντων φορέων στον 
τομέα του ύδατος, οι οποίοι καλύπτονται από τους μεγάλους δήμους. Επιπλέον, οι 
λιμένες καλύπτονται μέσω του υπουργείου μεταφορών, οι προμήθειες του οποίου 
ανατίθενται από το Κεντρικό Γραφείο Δημοσίων Συμβάσεων (OSROK). Η Korean 
Electric Power Corporation (KEPCO) κατέχει το μονοπώλιο όσον αφορά την παραγωγή 
ηλεκτρικής ενέργειας της χώρας. Το μεγαλύτερο μέρος των συμβάσεων της θα 
καλύπτεται από τη ΣΔΣ. Ωστόσο, περιορισμένος αριθμός προϊόντων αποκλείεται 
από τη συμφωνία· αυτό αφορά ιδίως τους μετασχηματιστές ηλεκτρικής ενέργειας και 
τα μονωμένα καλώδια. 
Το άνοιγμα των συμβάσεων, προς τους ευρωπαίους προμηθευτές, στον τομέα του 
ύδατος, των λιμένων και του ηλεκτρισμού αποτελεί ένα μεγάλο βήμα προόδου. Μέχρι 
σήμερα, οι ευρωπαίοι προμηθευτές συχνά αντιμετώπιζαν σοβαρά προβλήματα στην 
προσπάθεια πρόσβασης τους στις κορεατικές δημόσιες συμβάσεις λόγω των 
μεροληπτικών πρακτικών. Οι εν λόγω προμηθευτές συχνά αναγκάστηκαν να 
αποδεχθούν αντιοικονομικούς όρους στο πλαίσιο των δημοσίων συμβάσεων, όπως 
υποχρεωτική μεταφορά τεχνολογίας, απαιτήσεις σχετικές με την αναλογία εγχώριων 
προϊόντων στο πλαίσιο της προσφοράς και άλλες μορφές αντισταθμίσεων. 
Η κορεατική προσφορά παρουσιάζει κενά στον τομέα των σιδηροδρόμων, των 
αστικών μεταφορών και των αερολιμένων. Όσον αφορά τους σιδηροδρόμους, και 
ενώ καλύπτεται η Korean National Railroad, η προσφορά δεν προβλέπει την κάλυψη του 
αναθέτοντα φορέα που συστάθηκε για τη διαχείριση του δικτύου τρένων υψηλής 
ταχύτητας στην Κορέα. Επιπλέον, ενώ καλύπτονται ορισμένα έργα σε θέματα 
αστικών μεταφορών και υπόγειων σιδηροδρόμων, ορισμένοι άλλοι αναθέτοντες 
φορείς του τομέα αυτού δεν περιλαμβάνονται στην προσφορά. Όσον αφορά την 
κάλυψη αερολιμένων, καλύπτονται οι αερολιμένες που εξαρτώνται από το υπουργείο 
μεταφορών. Πάντως, η κατασκευή νέων αερολιμένων γίνεται από ξεχωριστό 
οργανισμό ο οποίος δεν καλύπτεται. II κορεατική πλευτά εξήγησε ότι οι αναθέτοντες 
φορείς, των οποίων την κάλυψη ζητεί η Κοινότητα, δεν βρίσκονται υπό άμεσο 
κυβερνητικό έλεγχο και συνεπώς είναι αδύνατον να περιληφθούν στην προσφορά. 
Πάντως, υπό αυτές τις περιστάσεις, η Κοινότητα δεν δέχεται ότι υπάρχει πραγματική 
και συγκρίσιμη πρόσβαση για τους ευρωπαίους προμηθευτές στις συμβάσεις που 
ανατίθενται στους τομείς των μέσων μαζικής μεταφοράς (συμπεριλαμβανομένων των 
σιδηροδρόμων μεγάλων αποστάσεων) και των αερολιμένων στην Κορέα, και για το 
λόγο αυτό θα συνεχίσει να εφαρμόζει το άρθρο 36 έναντι της Κορέας στους τομείς 
αυτούς, μέχρις ότου η Κορέα υποβάλλει ικανοποιητικές προσφορές στους εν λόγω 
τομείς. 
Όσον αφορά τις κρατικές προμήθειες τηλεπικοινωνιακών υλικού, οι μη κορεατικές 
επιχειρήσεις πρέπει να είναι εγκατεστημένες στη χώρα αυτή για να έχουν το δικαίωμα 
συμμετοχής στις συμβάσεις προμηθειών που χρηματοδοτούνται σε εθνικό νόμισμα (οι 
οποίες αποτελούν και το μεγαλύτερο μέρος της αγοράς), εκτός εάν υφίσταται διμερής 
συμφωνία πρόσβασης με τρίτη χώρα. Μετά από διμερείς διαπραγματεύσεις μεταξύ 
ΗΠΑ και Κορέας, οι αμερικανικές επιχειρήσεις μπορούν να υποβάλουν προσφορές 
για τμήματα των συμβάσεων. Αυτή η προνομιακή μεταχείριση άρχισε να εφαρμόζεται 
στις 1 Ιανουαρίου 1993 και εκ των πραγμάτων φέρει σε μειονεκτική θέση τους μη 
αμερικάνους ανταγωνιστές, συμπεριλαμβανομένων των ευρωπαϊκών προμηθευτών. 
Το ζήτημα αυτό εξετάζεται με τις κορεατικές αρχές·. 
Η ισραηλινή προσφορά 
Η προσφορά του Ισραήλ περιλαμβάνει τις συμβάσεις στον τομέα των λιμένων, των 
αερολιμένων και των σιδηροδρόμων. Επιπλέον, στην προσφορά περιλαμβάνεται η 
διανομή νερού από τους τρεις μεγαλύτερους δήμους. Στον τομέα του ηλεκτρισμού, το 
Ισραήλ περιλαμβάνει στην προσφορά του τις συμβάσεις που αναθέτει το κρατικό 
μονοπώλιο παροχής ηλεκτρικής ενέργειας, η Israel Electricity Company, ενώ 
εξαιρούνται, τα καλώδια, οι ηλεκτρομηχανικοί μετρητές, οι διακόπτες, οι αποσυνδετές 
και οι ηλεκτρικές μηχανές. Η Κοινότητα, στην προσφορά της, περιέλαβε ακριβώς τις 
ίδιες εξαιρέσεις. Όσον αφορά τον τομέα των τηλεπικοινωνιών, το Ισραήλ 
10 
συμπεριέλαβε στην προσφορά του την εθνική εταιρεία επικοινωνιών, την Bezek, σε 
βάση αμοιβαιότητας και με εξαίρεση την προμήθεια καλωδίων. Δεδομένου ότι η 
Κοινότητα δεν συμπεριέλαβε τις τηλεπικοινωνίες στην ΣΔΣ, το Ισραήλ δεν χορήγησε 
στους ευρωπαίους προμηθευτές δικαιώματα πρόσβασης στις συμβάσεις της Bezek. 
Πάντως, αναμένεται ότι σύντομα θα αρχίσουν διμερείς διαπραγματεύσεις μεταξύ της 
Κοινότητας και του Ισραήλ οι οποίες θα αφορούν τον τομέα αυτό καθώς και άλλους 
τομείς που εξακολουθούν να παραμένουν εκκρεμείς. Το Ισραήλ δεν υπέβαλε 
προσφορά στον τομέα των αστικών συγκοινωνιών. Οι συμβάσεις στον τομέα των 
τηλεπικοινωνιών και των αστικών συγκοινωνιών συμπεριλαμβάνονται σε εκείνες που 
θα καλυφθούν από την νέα διμερή συμφωνία με το Ισραήλ, για την οποία σχετικές 
διαπραγματεύσεις διεξάγονται την περίοδο αυτή. 
Στον επισυναπτόμενο πίνακα παρουσιάζεται η κατάσταση όσον αφορά την πρόσβαση 
στις δημόσιες συμβάσεις που ανατίθενται στους διάφορους τομείς κοινής ωφέλειας 
στα κράτη - συμμετέχοντες στην ΣΔΣ. 
Π. ΑΟΙΠΕΣ ΔΙΑΠΡΑΓΜΑΤΕΥΣΕΙΣ ΓΙΑ ΤΗΝ ΕΠΕΚΤΑΣΗ ΤΟΥ ΠΕΔΙΟΥ 
ΕΦΑΡΜΟΓΗΣ 
Στο πλαίσιο της ΣΑΣ 
Η ΣΔΣ προβλέπει τη δυνατότητα διεξαγωγής διαπραγματεύσεων διμερών ή 
πολυμερών για περαιτέρω επέκταση του πεδίου εφαρμογής. Ιδιαίτερα, αυτό μπορεί να 
επιτευχθεί μέσω της κατάργησης ορισμένων παρεκκλίσεων ή με την μη ανανέωση 
ρητρών περί μη εφαρμογής τμημάτων της συμφωνίας μεταξύ συμμετεχόντων μερών. 
Ως προς το θέμα αυτό, υπενθυμίζεται ότι η Κοινότητα και οι ΗΠΑ κατέληξαν, κατά τη 
διάσκεψη του Μαρακές, σε συμφωνία για αμοιβαία επέκταση του πεδίου εφαρμογής, 
την οποία σε μεγάλο μέρος θα συμπεριλάβουν στη νέα συμφωνία, μετά την έγκριση 
της. Πρέπει επίσης να υπενθυμισθεί ότι η καναδική προσφορά προβλέπει περαιτέρω 
διαπραγματεύσεις πριν από τη θέση σε ισχύ της συμφωνίας, ιδιαίτερα όσον αφορά την 
κάλυψη των αναθετόντων φορέων στους τομείς οι οποίοι περιλαμβάνονται στην 
οδηγία για τις επιχειρήσεις κοινής ωφελείας. 
Πρέπει επίσης να σημειωθεί ότι, σε διάφορες χρονικές στιγμές, πολλά άλλα 
συμβαλλόμενα μέρη στην GATT εξέφρασαν το ενδιαφέρον τους για προσχώρηση στην 
συμφωνία για τις δημόσιες συμβάσεις. Συγκεκριμένη αίτηση για προσχώρηση στη 
συμφωνία έχει ήδη καταθέσει η Αρούμπα (στην προσφορά της οποίας 
συμπεριλαμβάνεται όλοι οι τομείς κοινής ωφέλειας) ενώ το Αιχτενσταϊν ανήγγειλε ότι 
προτίθεται να υποβάλει σχετική αίτηση. Αναμένεται ότι θα ακολουθήσουν και άλλες 
χώρες. Επιπλέον, πολλοί υποψήφιοι για προσχώρηση στη GATT / ΠΟΕ, π.χ. η Κίνα 
και η Ταϊβάν θα προσχωρήσουν στη ΣΔΣ εφόσον εξασφαλίσουν την προσχώρηση τους 
στη GATT / ΠΟΕ. Ως προς το θέμα αυτό, η Ταϊβάν κοινοποίησε πρόσφαστα στη 
GATT το ενδιαφέρον της για προσχώρηση στη ΣΔΣ και την επιθυμία της να αρχίσει 
διαπραγματεύσεις με τα υπόλοιπα μέρη σχετικά με την κάλυψη των διαφόρων τομέων 
κοινής ωφελείας. 
Διμερείς διαπραγματεύσεις 
Όπως προαναφέρθηκε, η Επιτροπή θα εξακολουθήσει να επιδιώκει επέκταση της 
κάλυψης προκειμένου η κοινοτικοί προμηθευτές να διαθέτουν πραγματική και 
11 
συγκρίσιμη πρόσβαση σε τομείς που δεν συμπεριλαμβάνονται στην προσφορά των 
υπολοίπων μερών, είτε στο πλαίσιο της ΣΔΣ είτε, όσον αφορά τομείς που δεν 
καλύπτονται από τη ΣΔΣ, σε διμερή βάση. 
ΠΙ. ΑΝΑΚΕΦΑΛΑΙΩΣΗ 
Με την συμφωνία ΕΟΧ επεκτείνονται, από 1ης Ιανουαρίου 1994, τα οφέλη της 
οδηγίας για τις επιχειρήσεις κοινής ωφελείας στις συμμετέχουσες στη συμφωνία 
χώρες, ενώ έχουν προβλεφθεί μεγαλύτερες προθεσμίες για τη Νορβηγία και το 
Λίχτενσταϊν. 
Παράλληλα, οι ευρωπαϊκές συμφωνίες με την Πολωνία και την Ουγγαρία οδήγησαν 
την Κοινότητα στο να παράσχει, από 1ης Φεβρουαρίου 1994, δυνατότητα πρόσβασης 
σε επιχειρήσεις αυτών των χωρών όσον αφορά τις συμβάσεις στους καλυπτόμενους 
από την οδηγία τομείς. Σχετικά με τη Δημοκρατία της Τσεχίας, της Σλοβακία, τη 
Βουλγαρία, τη Ρουμανία, τη Σλοβενία και τις Βαλτικές Χώρες, η Κοινότητα θα 
εφαρμόσει την οδηγία στις επιχειρήσεις των χωρών αυτών μόλις εγκριθούν οι 
ευρωπαϊκές συμφωνίες με τα εν λόγω κράτη. 
Με απόφαση της Κοινότητας επεκτάθηκαν τα οφέλη της οδηγίας στους αμερικανούς 
προμηθευτές. Η σχετική ρύθμιση που αφορά τον τομέα του ηλεκτρισμού τέθηκε σε 
ισχύ στις 25 Μαΐου 1993 και είναι το αποτέλεσμα του διμερούς μνημονίου συμφωνίας 
για τις δημόσιες συμβάσεις. 
Μετά τη συμφωνία της GATT για τις δημόσιες συμβάσεις, η Κοινότητα θα επεκτείνει, 
σε διμερή βάση, τα οφέλη της οδηγίας σε ορισμένους υπογράφοντες και για 
συγκεκριμένους τομείς. Τα οφέλη της οδηγίας όσον αφορά τον τομέα του ύδατος θα 
επεκταθούν σε προμηθευτές από το Ισραήλ, την Ιαπωνία, την Κορέα, και τις χώρες 
ΕΖΕΣ· για τις αστικές μεταφορές, στους προμηθευτές από τις χώρες ΕΖΕΣ· για τους 
αερολιμένες, στους προμηθευτές από το Ισραήλ, την Ιαπωνία και τις χώρες ΕΖΕΣ· 
για τους λιμένες, σε προμηθευτές από το Ισραήλ, την Ιαπωνία, την Κορέα, τις 
Ηνωμένες Πολιτείες και τις χώρες ΕΖΕΣ· για τις εταιρείες παροχής ηλεκτρικής 
ενέργειας, σε προμηθευτές από το Ισραήλ, την Κορέα, τις Ηνωμένες Πολιτείες και τις 
χώρες ΕΖΕΣ. Με τη συμφωνία εξασφαλίζεται η πρόσβαση των κοινοτικών 
προμηθευτών στις συμβάσεις που ανατίθενται στους προαναφερθέντες τομείς. 
12 
Παράρτημα 1 
Πραγματική και συγκρίσιμη πρόσβαση 
των κοινοτικίον επιχειρήσεων σε συμβάσεις 
στους καλυπτόμενους από την ΣΔΣ τομείς κοινής ωφελείας 
Τομέας 
ύδατος 
Ηλεκτρ­
ισμός 
Μέσα 
μαζικής 
μεταφ. 
Αερολι­
μένες 
Αιμένες ^αναδάς 
0* 
0 
0 
0 
0 Ισραήλ 
* 
*5 
* 
* 
* Ιαπωνία 
* 
-
™ 
* 
* Κορέα 
* 
*2 
** 
-
* ΗΠΑ 
-
* 
" 
-
• ΕΖΕΣ 
* 
* 
* 
* 
* 
40 Καναδάς θα υποβάλει προσφορά το αργότερο τον Ιούνιο του 1995 
5Εκτός ορισμένων ειδικών προϊόντων 
13 
ISSN 0254-1483 
COM(94) 342 τελικό 
ΕΓΓΡΑΦΑ 
GR 1108 
Apifl. καταλόγου : CB-CO-94-213-GR-C 
ISBN 92-77-68961-7 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg